text: SAS: Framvegis fleiri avlýsingar komandi dagarnar
text: #000001
text: Hóast verkfallið hjá flogskiparunum er av, ganga nakrir dagar, áðrenn virksemið aftur koyrir sum vanligt, sigur skandinaviska flogfelagið – Sambært yvirlitunum hjá SAS og Vága floghavn verður Føroyaflúgvingin tikin uppaftur í dag
text: #000002
text: Í gjárkvøldið varð boðað frá, at ein semja varð gjørd millum flogskiparar og SAS, og er verkfallið, sum hevur verið seinastu tvær vikurnar, sostatt av.
text: #000003
text: SAS skrivar á heimasíðuna, at virksemið skjótast gjørligt fer at koyra aftur sum vanligt, men komandi dagarnar verða framvegis avlýsingar.
text: #000004
text: SAS sigur, at tey flogførini, sum standa til at verða avlýst orsakað av verkfallinum framvegis eru avlýst.
text: #000005
text: – Vit biðja um umbering, um tú ert ávirkaður av verkfallinum, og vit gera alt, vit kunnu fyri at hjálpa øllum á leið aftur, skrivar skandinaviska flogfelagið.
text: #000006
text: Sambært yvirlitunum hjá SAS og hjá Vága floghavn lendir eitt flogfar hjá SAS í Føroyum klokkan 12.15, og stendur SAS til at fara úr Vágum aftur klokkan 13.05.
text: #000007